Gandia millorarà i incorporarà les noves tecnologies i la innovació al servei de socorrisme i seguretat de les seues platges
09 agost 2021

## Gandia millorarà i incorporarà les noves tecnologies i la innovació al servei de socorrisme i seguretat de les seues platges09 agost 2021Última actualització: 09 agost 2021

![](../gestion/img/f44a1da8c4872f9046a97ce7bd0197854819d8075028a3abc3396e886d600839.jpg)  
  

El regidor delegat de turisme, **Vicent Mascarell** ha comparegut aquest matí en roda de premsa on ha informat que la passada setmana va ser aprovat el plec de condicions tècniques i administratives que regularà durant els pròxims quatre anys i que contempla els serveis sanitaris, vigilància de platges, dron de salvament i socorrisme de Gandia per tal de millorar i incorporar les noves tecnologies i la innovació al servei.

Tal com ha explicat l'edil, es tracta d'un projecte ambiciós que compta amb un pressupost de 2.632.000 € per als propers quatre exercicis. "_Volem abordar de manera integral aquest servei per donar servei a les nostres platges entre març i octubre convertint-nos en una de les platges de la Comunitat que més vigilància tindrà d'una forma permanent_" va explicar Mascarell qui ha incidit en el reforç que suposarà el servei de dron per incorporar aquesta tecnologia per millorar la vigilància i fins i tot participar en tasques de salvament _"És un servei que s'està prestant en algunes platges de la Comunitat Valenciana entre les quals es troba Gandia gràcies a la Generalitat, però a partir de l'any que ja serà un servei propi"._

La nova contracta permetrà disposar de prop de 30 persones (coordinats, 26 socorristes, un metge i una infermera) en temporada alta que prestarà servei en cinc postes de les diferents platges, amb tres punts de platja accessible amb personal especialitzat a més de disposar d'una ambulància, quads, una llanxa o una moto aquàtica, entre otros.

_"Ja som la millor i més neta platja de la Mediterrània i volem augmentar la seguretat per mantenir-nos en el top europeu en l'àmbit de la seguretat que ens permeta modernitzar-nos per ser més eficaços en matèria de vigilància a les nostres platges"_ va finalitzar l'edil.